15. ΝΟΜΟΣ υπ' αριθ. 2076 της 18/24 Απρ. 1952 (ΦΕΚ Α΄ 106) Περί υπαγωγής εις τας διατάξεις του Α.Ν. 888/1949 των Ανθυπασπιτών Τεχνιτών. Άρθρ.1.-1.Ανθυπασπισταί τεχνίται υπηρετούντες κατά την δημοσίευσιν του παρόντος Νόμου, με τον βαθμόν τούτον και μη υπαχθέντες εις την κατηγορίαν των Αρχιτεχνιτών συμφώνως τω Α.Ν. 888/49 διότι δεν έφερον τον βαθμόν του Ανθυπασπιστού την 22.2.49 καθ' ην εδημοσιεύθη ο Α.Ν. ούτος υπάγονται εις την κατηγορίαν ταύτην εφαρμοζομένων δι' αυτούς των διατάξεων του Α.Ν. 888/49. 2.Οι εκ τούτων κρινόμενοι προακτέοι προάγονται, εφ' όσον νεώτεροί των Αρχιτεχνίται του ιδίου με αυτούς Όπλου ή Σώματος έχουσι προαχθή, ανακτώντες την αρχαιότητά των μεταξύ τούτων. 3.Οι κατά το παρόν άρθρον προαγόμενοι, καταλαμβάνουσι προσωρινάς θέσεις του βαθμού εις ον θέλουσι προαχθή, καταργουμένων των δια της προαγωγής των κενουμένων προσωρινών θέσεων του κατεχομένου υπ' αυτών βαθμού. Η περαιτέρω εξέλιξις τούτων διέπεται υπό των ισχυουσών δια τους κατ' εφαρμογήν του Α.Ν. 888/49 υπαχθέντας εις την κατηγορίαν των Αξιωματικών Αρχιτεχνιτών, διατάξεων του Νόμου τούτου. 4.Αναδρομικαί προαγωγαί δυνάμει του παρόντος Νόμου ισχύουσι δι' απάσας τας λοιπάς περιπτώσεις πλην της λήψεως αποδοχών αναδρομικώς. 36.Μ.ζ.10-15 Τεχνικές Υπηρεσίες Στρατού 49 Άρθρ.2.-1.Ανθυπασπισταί Αρχιτεχνίται υπαχθέντες ή κατ' εφαρμογήν του προηγουμένου άρθρου υπαχθησόμενοι εις τας διατάξεις του Α.Ν. 888/1949 και μη προαχθέντες ή μη δυνάμενοι να προαχθώσιν εις Ανθυπολοχαγούς συμφώνως τω άρθρ. 51 του Α.Ν. 888/49 και τω προηγουμένω άρθρω του παρόντος Νόμου, διότι δεν προήχθησαν νεώτεροί των, προάγονται εις Ανθυπολοχαγούς, κατ' αρχαιότητα προς πλήρωσιν κενών θέσεων μόνον, εφ΄ όσον γίνη έναρξις κανονικής (ουχί επ' ανδραγαθία) προαγωγής Ανθυπασπιστών Όπλων των αποκτησάντων τον βαθμόν του Ανθυπασπιστού κατά το ίδιον με αυτούς έτος, κέκτηνται δε και τα προς προαγωγήν ουσιαστικά προσόντα τα προβλεπόμενα δια τους κατωτέρους Αξιωματικούς υπό του Νόμου "περί Στρατιωτικής Ιεραρχίας και προαγωγών". 2.Δια τους Ανθυπασπιστάς Αρχιτεχνίτας καταρτίζονται πίνακες προακτέων, μη προακτέων και αποστρατευτέων, κυρούνται δε και εκτελούνται ούτοι κατά την ιδίαν διαδικασίαν την προβλεπομένην υπό των εν ισχύϊ σχετικών διατάξεων των αφορωσών τους κατωτέρους Αξιωματικούς. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 